टूटीकंडी स्कूल में वार्षिक समारोह मनाया होनहारों को किया सम्मानित
राजकीयउच्च विद्यालय टूटीकंडी में मंगलवार को वार्षिक समारोह मनाया गया। कार्यक्रम में बतौर मुख्यातिथि सुधीर चावला ने बतौर मुख्यातिथि शिरकत की। कार्यक्रम का शुभारंभ मुख्यातिथि ने दीप प्रज्जवलित कर किया। स्कूल की मुख्याध्यापिका रमा रेटका चौहान ने सभी अतिथियों का स्वागत किया। इस मौके पर बच्चों ने रंगारंग सांस्कृतिक कार्यक्रम की शानदार प्रस्तुतियां दी। इसमें छात्राओं का कार्यक्रम का आगाज सरस्वती बंदना से किया। इसके बाद छात्राओं की डांडिया, पहाड़ी नृत्य सहित अन्य सांस्कृतिक कार्यक्रम की प्रस्तुतियां आकर्षण का केंद्र रही। स्कूल की मुख्याध्यापिका रमा रेटका चौहान ने स्कूल की वार्षिक रिपोर्ट पढ़ी। उन्होंने साल भर में बच्चों की उपलब्धियों के बारे में अवगत करवाया।इस मौके पर स्कूल के बेस्ट ब्वॉय में नीरज और बेस्ट गल्र्स दसवीं कक्षा की मुस्कान को पुरस्कार देकर सम्मानित किया गया। जूनियर साइंस के लिए तेजस्विनी,मोहित, साइंस मॉडल के लिए अमर, डेकलामेशन के लिए नीरज ,नेहा, मुस्कान, हर्ष बर्धन को,पेटिंग के लिए अजय,विकास,सूरज को सम्मानित किया। अध्यापकों में संस्कृति एक्टिविटीज में सहयोग के लिए प्रगति चौहान और शंकुतला को सम्मानित किया गया।
hin_Deva hin_Deva